પ્રશાંત મૂળે જયપુરના છે. તેમનો પરિવાર ન્યૂયોર્કમાં સ્થાયી થયો છે. તેમનો જન્મ પણ 1982માં ન્યૂયોર્કમાં જ થયો હતો. તેમના પિતાના ત્રણ સંતાનો પૈકી સૌથી નાનું સંતાન પ્રશાંત. તેમના કહેવા મુજબ, તેઓ ત્રણ વર્ષની બાલ્યાવસ્થામાં જ શાળાના નાટકોમાં અભિનય કરતાં હતાં. ન્યૂયોર્કમાં મારવાડી સમુદાય દ્વારા આયોજિત સાંસ્કૃતિક કાર્યક્રમોમાં અભિનય કરતાં હતાં. તેમના પરિવારે તેમને સાથસહકાર આપ્યો હતો અને શાળાનો અભ્યાસ પૂર્ણ કરીને તેમણે અભિનયની તાલીમ મેળવી હતી. જોકે તેમના પિતાની સલાહ માનીને તેમણે અભિયનની સાથે બરુક કોલેજમાં ફાઇનાન્સનો કોર્સ કર્યો હતો.